अगर आपको बागवानी का थोड़ा बहुत भी शौक है, तो आप अपने इस शौक को सफल बिजनेस में बदल सकते हैं। दरअसल, आजकल आफिस, मॉल सभी जगह बागवानी का ख्याल रखा जाता है। इस तरह की सर्विस के लिए कंपनियां एक्सपर्ट लोगों को हायर करती हैं। आप भी इसके लिए किसी नर्सरी से कॉन्टैक्ट कर सकते हैं। साथ ही लैंडस्केप डिजाइन की जानकारी ले सकते हैं। प्लांट सर्विस पौधों का मैनेजमेंट है, जिसमें सर्विस प्रोवाइडर नर्सरी और अपने प्रोजक्ट के बीच इस तरह तालमेल बनाता है, जिससे कि उसके प्रोजेक्ट में हमेशा हरे भरे और स्वस्थ पौधे दिखते रहें। प्लांट सर्विस के लिए कई पैसे वाले लोग भी कॉन्ट्रैक्ट करते हैं। भारत में यह जॉब नई नहीं है लेकिन फिलहाल मल्टीनेशनल कंपनियां या अमीर लोग ही लैंडस्केप आर्टिस्ट को हायर करते हैं। छोटे शहरों में बड़ी कंपनियों के ऑफिस खुलने और पर्यावरण के प्रति जागरूकता बढ़ने के साथ ही प्लांट सर्विस का काम बढ़ सकता है। प्लांट सर्विस कंपनियां प्रोजेक्ट के साइज के हिसाब से चार्ज करती हैं। आप छोटे स्तर से शुरुआत कर सकते हैं।